**Bod č. 10.14**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa : 15.02.2018

**Návrh na zápis do evidencie pamätihodností mesta Stupava**

**„Troyerova kúria“**

**Predkladateľ : Materiál obsahuje:** 1. návrh uznesenia v zmysle

Mgr. Helga Csalavová, v.r. odporúčania komisiou

vedúca majetkovo-právneho oddelenia 2. dôvodovú správu

3. orientačná mapa a fotodokumentácia

**Vypracovala :**

Renata Mištinová, referent majetkovo-právneho oddelenia

**Návrh uznesenia:**

**Mestské zastupiteľstvo v Stupave :**

**s c h v a ľ u j e**

návrh na zápis do evidencie pamätihodností mesta Stupava Troyerovu kúriu, postavenú na pozemku parcele reg. „C“KN č, 298/4, druh pozemku zastavané plochy a nádvoria, o celkovej výmere 365 m2,   
v k. ú. Stupava, vedenú na LV č. 2783 so súpisným číslom 1096, vo vlastníctve mesta Stupava.

**Dôvodová správa**

Troyerova kúria bola postavená pravdepodobne začiatkom 19. storočia šľachtickou rodinou Troyer von Aufkirchen, ktorá zastávala významnejšie administrátorské funkcie na stupavskom pálffyovskom panstve a v Bratislavskej stolici. V druhej polovici 19. storočia prešla kúria do vlastníctva šľachtickej rodiny Maurerovcov. Stupavská troyerovská kúria predstavuje dnes ojedinelý, historicky cenný doklad funkčnosti riešenia malomestského šľachtického sídla.

Budovu Troyerovej kúrie aj s priľahlým pozemkom odkúpilo v roku 2005 mesto Stupava. Okoliu kúrie ohraničenej ulicami Agátová, Kúpeľná, Cementárenská, Mlynská, bol VZN č. 4/2017 určený názov Troyerovo námestie.

Materiál k návrhu na zápis Troyerovej kúrie do evidencie pamätihodností mesta je predložený na rokovanie Komisie majetkovej a legislatívno-právnej k odporúčaniu mestskému zastupiteľstvu.

Materiál so žiadosťou bol dňa 25.01.2018 predložený na rokovanie Komisie majetkovej a legislatívno-právnej, ktorá Uznesením 010.25.01.2018.KMaLP **neodporučila MsZ schváliť návrh na zápis** do evidencie pamätihodností mesta s tým, že zápis sa bude môcť zrealizovať až po zrekonštruovaní Troyerovej kúrie.

Mestská rada svojim uznesením zo dňa 05.02.2018 **neodporučila** MsZ schváliť zápis do evidencie pamätihodností mesta.